《挽张几道》
宋代·方惟深

吴郡声名顾与张，龙门当日共升堂。
青衫始见登华省，丹旐俄闻入故乡。
含泪孤儿生面垢，断肠慈母满头霜。
嗟君十载人间事，不及南柯一梦长。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。